Publication: Magyar Közlöny
Issue: MK-2001-16 (Year: 2001, Number: 16)
Era: 1990-2004
Section: 1995. évi LIII. törvény (a továbbiakban: Kt.) 110. §-a
Paragraph Index: 44

b) az alapadatok körében: ba) a tevékenység volumene, bb) a telepítés és a működés (használat) megkezdésének várható időpontja és időtartama, a kapacitáskihasználás tervezett időbeli megoszlása, bc) a tevékenység helye és területigénye, az igénybe veendő terület használatának jelenlegi és a településrendezési tervben rögzített módja, bd) a tevékenység megvalósításához szükséges létesítmény(ek) felsorolása és helye, beleértve a telepítési helyen létesülő kapcsolódó létesítményeket is, be) a telepítési hely lehatárolása térképen, bf) a tervezett technológia, illetve, ahol ez nem értelmezhető, a tevékenység megvalósításának leírása, ideértve az alábbiak megadását is: — az összefoglaló folyamatábra, valamint az anyagfelhasználás főbb mutatói, — annak ismertetése, ha olyan veszélyes anyagot használnak fel, állítanak elő vagy forgalmaznak, amely minősége vagy mennyisége következtében a Kt. 28. § (1) bekezdése szerinti hatást idézhet elő, illetve, ha a technológia vagy a tevékenység más jogszabály szerint környezetre veszélyt jelentőnek minősül, bg) Magyarországon új, külföldön már alkalmazott technológia bevezetése esetében külföldi referencia, bh) a telepítés helyén kívül igénybe veendő infrastruktúra adatai, bi) a tevékenység megvalósításához szükséges teher- és személyszállítás nagyságrendje (szállításigényessége), szolgáltatást nyújtó tevékenységnél a szolgáltatást igénybe vevők által keltett jármű- és személyforgalom nagyságrendje is, bj) a már tervbe vett környezetvédelmi létesítmények és intézkedések, bk) egyéb kapcsolódó műveletek;

Source: https://magyarkozlony.hu/hivatalos-lapok/723ea43881daef5b19c648db8641a53e2316dc34/dokumentumok/1f0249815ea420255c90a61ba09ac33c68368967/letoltes